มาสค์ไรเดอร์เซทซ์

เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์ในช่วง ซูเปอร์ฮีโร่ไทม์ เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 7 กันยายน ค.ศ. 2025

## ภาพรวม
มาสค์ไรเดอร์เซทซ์ เป็นผลงานลำดับที่ 7 ของซีรีส์มาสค์ไรเดอร์ในรัชศกเรย์วะ เนื้อเรื่องจะมีธีมหลักมาจากสายลับ และ ความฝัน ในด้านดีไซน์ตัวละคร จะเป็นการย้อนกลับสู่จุดเริ่มต้น นั่นคือการนำดีไซน์จาก มาสค์ไรเดอร์ 1 มาปรับให้ทันสมัยยิ่งขึ้น สีต่าง ๆ ของฟอร์มเชนจ์ก็อ้างอิงมาจาก มาสค์ไรเดอร์คูกะ นอกจากนี้ยังเป็นครั้งแรกในประวัติศาสตร์มาสค์ไรเดอร์ ที่เข็มขัดแปลงร่างไม่ได้คาดไว้ที่เอวเหมือนปกติ แต่นำมาคาดที่หน้าอกในลักษณะสะพายแล่งแทน คำโปรยของซีรี่ส์ชุดนี้คือ "ความฝันของเขาคือภารกิจกอบกู้โลก"

## เนื้อเรื่อง
โยโรสุ บาคุ ชายหนุ่มธรรมดาคนหนึ่ง ที่มองว่าชีวิตของตนน่าเบื่อ เขาใช้ชีวิตอย่างเรื่อยเปื่อยให้ผ่านไปวัน ๆ  จนวันหนึ่งเมื่อเขาหลับไป บาคุพบว่าตัวเขาได้ปรากฏในความฝันเป็นสายลับมือพระกาฬ ฝีมือเก่งกาจชนิดไม่มีใครเทียบได้ นอกจากนี้เขายังค้นพบพลังในการควบคุมความฝันของตนเองได้ และในความฝันเขามีบทบาทสำคัญในการช่วยเหลือ เนมุ หญิงสาวผู้ถูกกักขังโดยกลุ่มผู้ก่อการร้าย 
ทว่าอยู่ ๆ ในโลกความฝัน เหล่าปิศาจที่เรียกว่า ไนท์แมร์ ก็ปรากฏตัวขึ้น และพยายามที่จะทำให้ฝันร้ายกลายเป็นเรื่องจริง ตอนนั้นเองบาคุก็ได้เข็มขัดปริศนาเส้นหนึ่งจากชายลึกลับในความฝัน ดังนั้นเขาจึงใช้มันแปลงร่างเป็น มาสค์ไรเดอร์เซทซ์ เข้าหยุดยั้งการรุกรานของเหล่าไนท์แมร์ นับแต่วันนั้น ภาระกิจอันมีชะตากรรมของโลกเป็นเดิมพัน ก็ถูกส่งมอบให้กับบาคุ ปฏิบัติการพิทักษ์โลกความฝันของมาสค์ไรเดอร์เซทซ์จึงได้เริ่มต้นขึ้น

## ตัวละคร
### ตัวละครหลัก
;โยโรสุ บาคุ (万津 莫) / มาสค์ไรเดอร์เซทซ์ (仮面ライダーゼッツ)
:ตัวเอกของเรื่อง ชายหนุ่มวัย 23 ปี ผู้มีความฝันอยากเป็นเจ้าหน้าที่พิเศษในสังกัดของ โค้ด ในอดีต แต่ในชีวิตจริงเขายังคงว่างงาน ทุกครั้งที่เขาพยายามช่วยเหลือผู้อื่นมักจะเกิดโชคร้ายกับตัวอยู่เสมอ ส่วนใหญ่เขามักจะประสบอุบัติเหตุประหลาดหลายครั้ง ตั้งแต่ชั้นประถมจนถึงมหาวิทยาลัย บาคุเคยถูกฟ้าผ่าตอนมัธยมต้น เคยถูกฉลามจู่โจมตอนมัธยมปลาย และโดนลูกหลงจากอุกกาบาตตอนมหาวิทยาลัย แม้ว่าบาคุประสบพบเจอแต่เคราะห์ร้าย ทว่าเขาก็รอดชีวิตมาได้อย่างปาฎิหาริย์ทุกครั้ง
:หลังจบการศึกษาและเริ่มหางานทำ เขาก็ได้เรียนรู้วิธีการฝันทั้งที่ยังมีสติ หรือที่เรียกว่า Lucid Dream เพื่อเติมเต็ม"ความฝัน"ที่จะได้เป็นสายลับอย่างที่เขาหวังไว้ จากภาพยนตร์แนวสายลับที่เขาชื่นชอบ เขาเรียกตัวเองว่า "โค้ดนัมเบอร์เซเว่น" ซึ่งเขารับภารกิจจากหมายเลขศูนย์หรือ"ซีโร่" คืนหนึ่ง เขาได้ฝันถึงการช่วยเนมุ ดาราดังระดับประเทศผู้ถูกลักพาตัวไป แต่ก็ถูกปลุกโดยมินามิ น้องสาวของเขา ในขณะที่เขาออกไปหางาน เขาช่วยเด็กสาวจากการถูกรถชนไว้ได้ แต่เขาก็เป็นฝ่ายถูกรถชนแทน ทำให้เขาต้องเข้าโรงพยาบาล ในขณะที่เขาหลับนั้น ไนท์แมร์ตนหนึ่งที่ชื่อ กันไนท์แมร์ โจมตีเขาในความฝัน แม้ในตอนแรกเขาจะไม่เข้าใจในสภาพความฝันของตนเอง แต่เขาก็สามารถปรับตัวได้ และสวมบทบาทเป็นเอเจนต์ โค้ดเซเว่น แต่ลำพังตัวเขามีกำลังไม่พอรับมือกับไนท์แมร์ ที่มีพลังเหนือมนุษย์ได้ ตอนนั้นเอง ซีโร่ก็ได้เรียกตัวบาคุมาพบแบบลับ ๆ  ก่อนจะมอบเข็มขัด เซทซ์ไดรเวอร์ ให้กับเขา และบาคุ ก็ใช้มันร่วมกับ แคปเซ็ม แปลงร่างเป็นนักรบนามว่า มาสค์ไรเดอร์เซทซ์ และสามารถเอาชนะ กันไนท์แมร์ ไปได้ พร้อมกับช่วยเหลือเนมุได้สำเร็จ ตั้งแต่นั้นเป็นต้นมา บาคุก็ผันตัวเป็นเอเจนต์ทำงานให้กับซีโร่อย่างเต็มตัว 
:อนึ่ง บาคุไม่สามารถพูดภาษาอังกฤษได้ แต่สามารถพูดคุยกับซีโร่ได้อย่างชัดเจนผ่านทางความฝัน
:จุดอ่อนที่ร้ายแรงที่สุดของบาคุ นอกจากความโชคร้ายคือ เมื่อเขาปฏิบัติการในฐานะเอเจนต์และมาสค์ไรเดอร์ ร่างกายของเขาจะไม่ได้พักผ่อนแม้ในเวลานอน การที่สมองถูกใช้แทบตลอดเวลา จะส่งผลให้เขามีอาการเหนื่อยล้าและสุขภาพอ่อนแอลง
:หลังจากทราบความจริงและได้พบกับคุเรฮะ อดีตเพื่อนร่วมชั้นเรียนโค้ด บาคุก็เริ่มตั้งคำถามกับตนเองว่า ความชอบในการเป็นเอเจนต์ของเขา มาจากหัวใจของเขาเอง หรือเป็นสิ่งที่โค้ดปลูกฝังไว้ในสมองของเขากันแน่
:ในตอนที่ 24 บาคุถูกโค้ดนัมเบอร์ทรียิงปลิดชีพไป แต่เขาก็ตื่นขึ้นมาในโรงพยาบาล หลังจากเหตุการณ์ที่เขาได้กำจัดกันไนท์แมร์ในความฝัน ทำให้บาคุตระหนักได้ว่าสิ่งที่เขาเห็นมาทั้งหมดคือความฝัน  ทว่าเขายังคงสวมเข็มขัดเซทซ์ไดรเวอร์ และมีชุดอุปกรณ์เซทซ์เกียร์ รวมถึงแคปเซ็มครบทุกลูกที่เขาเคยครอบครอง เมื่อบาคุพยายามจะบอกทุกคนที่เคยมีส่วนเกี่ยวกับเขา ทั้งมินามิ ฟูจิมิ นาสึกะ เนมุ แม้แต่ซีโร่ ผู้บังคับบัญชาของเขา ก็ไม่มีใครเชื่อและบอกเพียงว่ามันเป็นแค่ความฝัน จนกระทั่งมินามิ ฟูจิมิ และนาสึกะกลับมารวมตัวกันที่เซทซ์รูม บาคุที่อยู่ในโลกความฝันจึงส่งคำเตือนไปยังทุกคนในโลกแห่งความจริง รวมถึงตัวของเนมุที่อยู่ในความฝันว่า สิ่งที่เขาเห็นทั้งหมดนั้นไม่ใช่แค่ความฝันธรรมดา แต่มันคือ"ลางบอกเหตุ"ที่กำลังจะเกิดขึ้นในอนาคตอันใกล้ บาคุจึงมอบหมายหน้าที่ให้พวกพ้องทุกคน ร่วมมือกันทำให้ "ความฝันของเขาไม่เกิดขึ้นจริง"
;เนมุ (ねむ)
:ราชินีแห่งวงการโฆษณาและนักแสดงที่โด่งดังที่สุดแห่งยุค ว่ากันว่าเมื่อใครมองเห็นเธอก็จะต้องฝันถึงเธออย่างแน่นอน ภาพของเธอนั้นปรากฏอยู่ทั่วเมือง เนมุได้รับบทบาทที่หลากหลายในความฝันของผู้คนมากมาย และในความฝันนั้นเธอจะปฏิบัติอย่างใกล้ชิดกับเจ้าของความฝัน ด้วยความน่ารักสดใสของเธอ เนมุจึงเป็นดารายอดนิยมของผู้คนทุกเพศทุกวัย
:เธอนั้นปรากฏในความฝันของบาคุหลายครั้ง และมักปรากฏตัวในบทบาทต่างๆเสมอ เช่น ไอดอลที่ถูกลักพาตัว,ตำรวจ,เจ้าสาว ฯลฯ ซึ่งเธอนั้นมักเรียกบาคุว่า"คุณนัมเบอร์เซเว่น" เสมอ
:ในโลกแห่งความเป็นจริง เนมุอยู่ในสภาพของเจ้าหญิงนิทรา ภายใต้การควบคุมของ เดอะเลดี้ จิตใต้สำนึกของเธอจึงล่องลอยอยู่ในโลกแห่งความฝัน นั่นคือเหตุผลที่เธอสามารถไปปรากฏตัวในความฝันของใคร ๆ ได้
:ต่อมาเนมุได้เริ่มสงสัยว่าตนอาจเป็นสาเหตุของไนท์แมร์ จนกระทั่งเธอได้ตื่นขึ้นในฐานทัพของเดอะเลดี้ เดอะเลดี้ได้บอกความจริงกับเนมุว่า เธอคือลูกแท้ ๆ ที่เกิดจากไนท์แมร์ ในสมัยที่เธอยังเป็นเอเจนต์นัมเบอร์ทู แต่เมื่อซีโร่ล่วงรู้ถึงการมีอยู่ของเธอ เขาก็คิดจะนำตัวเธอมาทำการทดลอง เลดี้ผู้เป็นแม่เกิดเปลี่ยนใจไม่ส่งตัวเธอให้ซีโร่ และนำตัวเธอไปซ่อนจากองค์กร
;โยโรสุ มินามิ (万津 美浪)
:น้องสาวของบาคุ เชื่อว่าการใช้ชีวิตปกติคือกุญแจสำคัญของสุขภาพชีวิตที่ดี และงานเธอต้องตื่นแต่เช้าเป็นประจำ มินามิมักต้องคอยปลุกบาคุที่กำลังนอนขี้เกียจอยู่เสมอ อีกทั้งกระตุ้นให้บาคุออกไปหางานทำ แต่เมื่อบาคุออกไปหางานทำจริง ๆ มินามิกลับห้ามเขาออกจากบ้านตามใจชอบอีกครั้ง เนื่องจากความโชคร้ายอย่างน่าเหลือเชื่อของเขา ที่มักเกิดเมื่อเขาต้องการจะช่วยเหลือผู้คน
:หลังจากบาคุหายตัวไปหลังภารกิจทำลายอุกกาบาต มินามิก็บุกเข้าไปในห้องบัญชาการลับ เพื่อเค้นถามซีโร่ถึงพี่ชายของเธอ ตั้งแต่นั้นมา มินามิก็เข้ามามีส่วนร่วมกับงานของบาคุอยู่เสมอ และเป็นหนึ่งในคนที่รู้ถึงการมีอยู่ของ CODE ซึ่งเธอสัญญากับซีโร่ว่าจะไม่แพร่งพรายความลับเด็ดขาด

### แผนกคดีลึกลับของสำนักงานความมั่นคงสาธารณะ

;ฟุจิมิ เท็ตสึยะ (富士見 鉄也)
:หัวหน้าแผนกสืบสวนของกรมตำรวจนครบาลโตเกียว ผู้รับผิดชอบคดีลึกลับของสำนักงานความมั่นคงสาธารณะ ต้องรับมือกับคดีลึกลับที่ยังไม่ได้รับการคลี่คลาย ซึ่งรู้จักกันในชื่อ "คดีดำ" เอกลักษณ์ของผู้กองฟุจิมิคือ การสืบสวนโดยไม่มีแบบแผนตายตัว และอาศัยสัญชาติญาณ จนดูเหมือนทำตามอารมณ์ตัวเองมากกว่า
:ในตอนที่ 2 และ 3 เจ้าตัวเป็นคนสร้างบอมบ์ไนท์แมร์ขึ้นมา จากความปรารถนาในใจที่จะระเบิดกรมตำรวจนครบาลโตเกียวไปให้หมด เพราะไม่มีใครในกรมเห็นหัวเขาเลย เนื่องจากคดีดำ เกิดขึ้นเพียงเฉพาะตอนฝันเท่านั้น จึงไม่มีตำรวจคนใดเชื่อเขา อีกทั้งถูกยุบแผนกคดีลึกลับด้วยความผิดหวังในใจ และแรงกดดันที่ความฝันในการเป็นตำรวจของเขาได้พังทลายลง สุดท้ายเขาก็ถูกไนท์แมร์ครอบงำ จนไนท์แมร์ตนนั้นปรากฏตัวออกมาในโลกความเป็นจริงได้ และตรงไปวางระเบิดกรมตำรวจทันที อย่างไรก็ตาม หลังบาคุเอาชนะบอมบ์ไนท์แมร์ได้สำเร็จ ตัวตนของเขาก็กลับมาอีกครั้ง ทว่าเมื่อเขารู้ถึงการเป็นเอเจนท์ของบาคุ ฟุจิมิก็ถือวิสาสะ เข้ามายึดพื้นที่ในห้องบัญชาการ CODE ผ่านทางลับในห้องของบาคุ โดยที่บาคุไม่เต็มใจนัก แต่กระนั้นซีโร่ผู้เป็นหัวหน้าก็ไม่ได้ว่าอะไร
;นางุโมะ นาสึกะ (南雲 なすか)
:เจ้าหน้าที่ของกรมตำรวจนครบาลโตเกียว แผนกคดีลึกลับของสำนักงานความมั่นคงสาธารณะ เธอไม่เชื่อว่าเหตุปริศนาที่เกิดจากไนท์แมร์เป็นเรื่องบังเอิญ และพยายามสืบเสาะด้วยตนเองถึงที่สุด ตั้งแต่เข้ามารับผิดชอบคดีไนท์แมร์ นางุโมะรู้สึกขัดใจกับการสืบสวนตามอารมณ์และไม่มีแบบแผน ของผู้กองฟุจิมิอยู่เสมอ

### หน่วยงานลับสุดยอด CODE
;มิยาโมโตะ คุเรฮะ (宮本 紅覇) / โค้ดนัมเบอร์ ซิกซ์ (コードナンバー：シックス)
:นักข่าวสาว ผู้เป็นเพื่อนสนิทสมัยเรียนของนางุโมะ นาสึกะ ซึ่งเคยอยู่ชมรมบาสเกตบอลด้วยกัน เธอเคยมีบุคลิกสดใส ร่าเริง แต่เมื่อสอบมหาวิทยาลัยเดียวกับนางุโมะไม่ได้ และไม่สามารถทำตามสัญญา เธอก็กลายเป็นคนเงียบขรึม พูดน้อย กระทั่งได้พบกับนางุโมะอีกครั้งในความฝันที่ถูกไนท์แมร์บุกรุก เธอจึงตัดสินใจก้าวข้ามความกลัวอีกครั้ง ขณะเดียวกันเธอก็ได้พบกับบาคุที่เข้ามาหยุดยั้งไนท์แมร์ ทำให้ความจริงเผยว่า คุเรฮะคืออดีตเอเจนต์ของโค้ด นอกจากนี้เธอยังเข้าร่วมชั้นเรียนพิเศษกับบาคุ ที่สอนโดยโอดากะอีกด้วย ในอดีตคุเรฮะถูกลบความทรงจำเนื่องจากตัวตนถูกเปิดเผย แต่เธอก็ได้รับความทรงจำทั้งหมดกลับมาระหว่างเกิดคดี เดดเกมไนท์แมร์ ดังนั้นเธอจึงตัดสินใจกลับสู่องค์กร และรับเข็มขัด ลอร์ดอินโว๊กเกอร์ พร้อมกับแคปเซ็ม มาจาก ทรี เพื่อเข้าร่วมภารกิจอีกครั้ง
:ในตอนที่ 22 ซิกซ์ได้พยายามเข้าหยุดยั้งดิแซสเตอร์ไนท์แมร์ที่ออกอาละวาดในโลกความจริง แต่ก็ถูกไนท์แมร์แทงเข้าที่กลางท้องจนบาดเจ็บอย่างหนัก และได้ถูกน็อกซ์ยิงด้วยอาวุธปืนพกจนเสียชีวิต ทว่าเหตุการณ์นั้นเป็นเพียงหนึ่งในความฝันบอกเหตุของบาคุ คุเรฮะร่างจริงนั้นยังมีชีวิตอยู่โดยถูกลบความจำ
:ในตอนที่ 25 คุเรฮะที่ยังไม่ได้รับความทรงจำคืนก็ถูกโค้ดนัมเบอร์ไฟฟ์บุกเข้าประชิดตัวและฟื้นความทรงจำให้ด้วยพลังของช็อคแคปเซ็ม
;โค้ดนัมเบอร์ ทรี (コードナンバー：スリー) 
:เอเจนต์หมายเลข 3 ผู้ที่ขึ้นมาเป็นผู้บังคับบัญชารักษาการณ์ของโค้ด และมอบหมายภารกิจให้บาคุต่อจากซีโร่ ทรีมีลักษณะนิสัยที่แข็งกร้าว มองเห็นผู้ใต้บังคับบัญชาเป็นเพียงหมากตัวหนึ่ง และใช้ความรุนแรงกับบาคุตั้งแต่แรกเจอ นอกจากนี้เขายังแสดงความเลือดเย็น โดยหลังจากบาคุเริ่มได้พลังของคาตาสตอร์มมาครอบครอง เขาตั้งใจจะกำจัดบาคุหรือนัมเบอร์เซเว่น ด้วยความที่เขาเล็งเห็นว่าเซทซ์อาจหลุดการควบคุมขององค์กร และกลายเป็นเสี้ยนหนามในภายหลัง ประกอบกับที่บาคุเริ่มแสดงท่าทีต่อต้านคำสั่ง ทรีจึงยิงใส่บาคุที่ไม่ได้แปลงร่างไปหนึ่งนัด แต่นั่นกลับเป็นความฝันบอกเหตุของบาคุ ต่อมาทรีก็ได้ส่งไฟฟ์และคุเรฮะไปขัดขวางบาคุ ทว่าคราวนี้ฝ่ายบาคุเองก็เตรียมแผนรับมือเช่นกัน
;โค้ดนัมเบอร์ ไฟฟ์ (コードナンバー：ファイブ) 
:เอเจนต์หมายเลข 5 ชายร่างใหญ่กำยำ บ้าพลัง เขาชอบเรียกตนเองว่า "สุนัขเฝ้ายามแห่งโค๊ด" แม้ภายนอกจะดูเลือดร้อนและเหมือนพวกใช้กำลังมากกว่าสมอง แต่ความจริงแล้วเขาเป็นคนใจกว้างและเอาใจใส่พวกพ้อง
:ในตอนที่ 22 ไฟฟ์ได้เข้าต่อสู้กับน็อกซ์ในโลกความจริง แต่ถูกโจมตีก่อนจะทำการแปลงร่าง และถูกน็อกซ์ยิงปลิดชีพต่อจากซิกซ์ในที่สุด ทว่าเหตุการณ์นั้นเป็นเพียงความฝันบอกเหตุของบาคุ ไฟฟ์ร่างจริงจึงยังไม่ตาย และยังคงทำภารกิจต่อเนื่อง
:ในตอนที่ 25 ไฟฟ์ได้รับคำสั่งจากทรี ให้ตามตัวซิกซ์กลับมาทำภารกิจ เขาจึงใช้ช็อกแคปเซ็มในการช็อตกระตุ้นความทรงจำของคุเรฮะ ก่อนจะเรียกตัวกลับไปยังฐานของโค๊ด
;ซีโร่ (ゼロ) 
:บุรุษลึกลับที่บาคุพบในความฝัน เขาคือหัวหน้าองค์กรลับที่พิทักษ์โลกจากการรุกรานของปิศาจ ไนท์แมร์ ผ่านทางโลกแห่งความฝัน ซีโร่ตัดสินใจมอบเซทซ์ไดรเวอร์ให้บาคุ เพราะความสามารถในการควบคุมความฝันของเขา ทั้งนี้ ซีโร่สามารถพูดภาษาอังกฤษและญี่ปุ่นได้อย่างแคล่วคล่อง ตั้งแต่ตอนที่ 2 เป็นต้นไป ซีโร่ได้วางระบบทางเข้าห้องลับไว้ในตู้เสื้อผ้าของบาคุ โดยบาคุจะเข้าไปรับภารกิจผ่านทางนี้ และซีโร่จะสื่อสารกับบาคุผ่านการควบคุม"โค้ดซีรอยเดอร์" รถมอเตอร์ไซค์ที่สามารถแปลงร่างเป็นหุ่นฮิวแมนนอยด์ได้ โดยร่างโค้ดซีรอยเดอร์ของเอเจนต์ซีโร่ จะเติมพลังงานโดยการดื่มน้ำมันเชื้อเพลิงสูตรพิเศษที่มีสีเหมือนกับน้ำชา
:ในตอนที่ 16 ร่างซีรอยเดอร์ของซีโร่ ถูกน็อกซ์ทำลายจากการต่อสู้พร้อมกับชิงแกนพลังงานไป หลังจากนั้นก็ไม่มีข่าวคราวของซีโร่อีกเลย
:ในตอนที่ 25 บาคุที่หนีออกจากโรงพยาบาลได้เข้ามาที่เซทซ์รูม และเรียกหาซีโร่จากภายในหุ่นโค้ดซีรอยเดอร์ ซึ่งซีโร่ก็ตอบสนอง และเห็นท่าทางวิตกกังวลของบาคุ จึงพยายามปลอบประโลม แต่บาคุที่สูญเสียความเชื่อถือในตัวซีโร่แล้ว ก็ได้ไล่เขาในสภาพหุ่นออกไปจากห้อง แล้วปิดประตูไล่หลัง ต่อมาซีโร่ตัวจริงได้มาพบกับทรี ณ ฐานทัพลับ และพูดคุยเกี่ยวกับพัฒนาการของบาคุ แต่เนื่องจากบาคุได้เห็นภาพนิมิตที่ตนจะถูกสังหารโดยองค์กร และยังได้เห็นแคปเซ็มประหลาดที่บาคุไม่ควรจะมี ซีโร่จึงมองว่า ในอนาคตบาคุอาจกลายเป็นเสี้ยนหนามของโค๊ดได้ จึงได้สั่งประกาศใช้มาตรการตอบโต้"โค้ด:ซอมเนีย"

### ผู้เกี่ยวข้องกับไนท์แมร์
;น็อกซ์ (ノクス) / มาสค์ไรเดอร์ น็อกซ์ (仮面ライダーノクス)
:ชายลึกลับในเสื้อโค้ดสีขาวโพลน เคลื่อนไหวอยู่เบื้องหลังเหตุการณ์ประหลาดในเรื่อง เขาจะก่อเหตุด้วยการลอบเข้าไปในความฝันของผู้คน และสร้างปิศาจไนท์แมร์ขึ้นมา เพื่อส่งไปจู่โจมผู้คนในความฝัน ทำให้เกิดเป็นฝันร้าย ภายหลังบาคุได้สืบเสาะจนทราบถึงชื่อจริงของเขาคือ **โอดากะ เค็นเซย์** (小鷹 賢政) อดีตนายตำรวจที่ทำงานแผนกคดีลึกลับเช่นเดียวกับฟุจิมิ และยังเป็นอดีตเอเจนต์ นัมเบอร์ 4 ที่เคยทำงานกับซีโร่อีกด้วย
:ในตอนที่ 12 น็อกซ์ได้นำ รีคัฟเวอรี่แคปเซ็ม ที่ชิงมาจากบาคุ มาทำการฟื้นสภาพเข็มขัด ไนท์อินโวคเกอร์ และ อีเรสแคปเซ็ม ของเขาที่ชำรุดเสียหาย และในที่สุดเขาก็ได้ใช้มันในตอนที่ 13 น็อกซ์ได้แปลงร่างเป็นนักรบชุดสีเงินนามว่า น็อกซ์ไนท์ เข้าต่อสู้กับบาคุที่แปลงร่างเป็นเซทซ์ ก่อนจะเอาชนะไปได้ด้วยฝีมือเก่งกาจ
:ในสมัยที่โอดากะยังเป็นเอเจนต​์นัมเบอร์ 4 เขาเผชิญหน้ากับ ชาโดว์ไนท์แมร์ และเกิดหวาดกลัวจนไม่สามารถต่อสู้กับมันได้ โอดากะร้องขอกำลังเสริมจากซีโร่ ทว่าซีโร่กลับปฏิเสธ และบังคับให้เขาทำภารกิจเพียงคนเดียว โอดากะจึงเสียความเชื่อถือในองค์กร CODE และทรยศในภายหลัง จนกลายเป็นผู้เร่ร่อนในโลกความฝัน ขณะที่ร่างจริงถูกรักษาไว้ด้วยเครื่องพยุงชีพ ในบ้านพักส่วนตัวของเขา หลังจากที่บาคุปราบ ชาโดว์ไนท์แมร์ สำเร็จ โอดากะก็ฟื้นคืนสติ แต่อุดมการณ์ของเขายังคงไม่เปลี่ยน และได้ไปร่วมมือกับ เดอะเลดี้ ในการต่อต้านองค์กร CODE
:ในตอนที่ 16 น็อกซ์ได้ใช้เข็มขัด น็อกซ์ไดรเวอร์ และ แคปเซ็มรูปแบบใหม่ ที่ได้รับมาจาก เดอะ เลดี้ ก่อนใช้มันแปลงร่างเป็น มาสค์ไรเดอร์น็อกซ์ ต่อสู้กับซีโร่ในร่างของซีรอยเดอร์ และทำลายซีรอยเดอร์พร้อมกับชิงแกนพลังงานไปด้วย
:ในตอนที่ 24 น็อกซ์แพ้การต่อสู้กับเซทซ์ ในร่างคาตาสตอร์ม และหายสาบสูญไป แต่ก็กลับมาปรากฎตัวหลังจากที่บาคุตื่นจากฝันบอกเหตุ โดยน็อกซ์ในขณะนี้ไม่ได้มีทีท่าเป็นศัตรูกับบาคุ และมีอาการสับสนเล็กน้อย แต่กระนั้นบาคุก็พยายามช่วยพูดให้เขาได้สติและโน้มน้าวให้ช่วยยับยั้งฝันบอกเหตุ
;เดอะ เลดี้ (ザ・レディ)
:สุภาพสตรีลึกลับในเดรสสีดำ ปรากฏตัวในตอนที่ 15 เธอคือผู้นำองค์กรลึกลับที่เคลื่อนไหวต่อต้าน CODE ผ่านโลกแห่งความฝัน มีเป้าหมายคือสร้างโลกที่ปราศจาก CODE โดยใช้พวกไนท์แมร์เป็นเครื่องมือ เดอะเลดี้ได้โน้มน้าวให้น็อกซ์แปรพักตร์มาเป็นพวกของตน และมอบเข็มขัด น็อกซ์ไดรเวอร์ พร้อมแคปเซ็มชนิดใหม่ให้ นอกจากนี้เธอยังรู้เรื่องเกี่ยวกับ เนมุ และ ซีโร่ มิใช่น้อย
:ในตอนที่ 18 เดอะเลดี้ได้มาพบกับบาคุในโลกแห่งความเป็นจริง และเผยตัวว่าเธอคือจิตแพทย์ชื่อว่า อันโด ซายูริ (安堂 小百合)
:ในตอนที่ 25 ความจริงเปิดเผยว่า เดอะเลดี้ คืออดีตเอเจนต์ของ CODE ในชื่อ นัมเบอร์ 2 และยังเป็นแม่ผู้ให้กำเนิดของ เนมุ ซึ่งเธอได้ให้กำเนิดเนมุผ่านทางความฝัน ทว่าในโลกความเป็นจริงกลับมีเด็กทารกปรากฎในอ้อมอกของเธอ เมื่อเธอรายงานต่อ CODE ซีโร่ก็เกิดความสนใจทันทีที่ทราบเรื่องนี้ และคิดจะนำตัวเด็กมาทำการทดลอง แต่เลดี้เกิดเปลี่ยนใจไม่ส่งตัวเธอให้องค์กร จึงพาเด็กหลบหนีมาซ่อน และตั้งชื่อให้เธอว่าเนมุ  เพื่อปกป้องลูกสาว เลดี้ถึงกับต้องอดหลับอดนอนมาเป็นเวลา 20 ปี เพราะหากเธอนอนหลับ CODE จะสามารถแกะรอยจากคลื่นความฝันเธอได้ทันที และหาตัวเนมุเจอในที่สุด
;ซีค (ジーク) / มาสค์ไรเดอร์ ดอว์น (仮面ライダードォーン)
:อาชญากรผู้ต้องขังที่ได้รับโทษขังถึง 1,000 ปี ปรากฏตัวครั้งแรกในตอนที่ 26 มีพลังฝันรู้ตัวที่แรงกล้า และรับรู้ได้ถึงเหตุการณ์ที่เกิดขึ้นจากฝันบอกเหตุของบาคุ

## มาสค์ไรเดอร์และนักรบอื่นๆ
### อุปกรณ์ทั่วไป
;โค้ดโฟน (コードフォン)
:อุปกรณ์สื่อสารประจำตัวของเอเจนต์ในสังกัดโค้ด ลักษณะและฟังก์ชั่นเหมือนกับ เซทซ์โฟน ทุกประการ แตกต่างเพียงสีของตัวเครื่องซึ่งเป็นสีขาว
;เบรกแคมบัสเตอร์ (ブレイカムバスター)
:อาวุธประจำตัวของน็อกซ์ไนท์และมาสค์ไรเดอร์น็อกซ์ มีลักษณะเป็นอาวุธดาบสีขาวสลับส้ม สามารถเปลี่ยนสภาพเป็น ลอนเชอร์โหมด สำหรับยิงโจมตีได้ และมีช่องสำหรับติดตั้งแคปเซ็มเพื่อใช้ท่าไม้ตายอยู่ใกล้ด้ามจับ ลักษณะการใช้งานคล้ายคลึงกับ เบรคแฮมเซ็ทเซอร์
;ลอร์ดอินโวคเกอร์ (ロードインヴォーカー)
:เข็มขัดแปลงร่างของลอร์ดทรี, ลอร์ดไฟฟ์ และ ลอร์ดซิกซ์ ซึ่งเป็นเข็มขัดไดรเวอร์ที่พัฒนาต่อยอดมาจาก ไนท์อินโว๊กเกอร์ ด้วยการนำเทคโนโลยีรุ่น เซทซ์ไดรเวอร์ มาผ่านวิศกรรมย้อนกลับ ตัวเข็มขัดจะมีสีแดงเข้ม และหลอดพลังงานทั้งหมด 6 หลอด ใช้ร่วมกับแคปเซ็ม โดยกดที่ปุ่ม อินโว๊กอีเจ็คเตอร์ แล้วรูดผ่านตัวแค็ปเซม สามารถดึงพลังและศักยภาพของชุด ออกมาได้อย่างเต็มประสิทธิภาพ และยังเป็นอุปกรณ์รุ่นผลิตจำนวนมาก ไม่ใช่รุ่นเฉพาะตัว รหัสแปลงร่างคือ"กิโซ"
;เบรกแคมเบรคเกอร์ (ブレイカムブレイカー)
:อาวุธประจำตัวของลอร์ดทรี ไฟฟ์ และ ซิกซ์ เป็นอาวุธสารพัดประโยชน์ที่สามารถแปลงสภาพได้ทั้งหมด 3 แบบคือ เบลดโหมด นัคเคิ่ลโหมด และ ชู๊ตโหมด บริเวณเหนือด้ามจับมีช่องติดตั้งแค็ปเซมสำหรับใช้ท่าไม้ตายพิเศษเช่นกัน

### มาสค์ไรเดอร์เซทซ์
ร่างแปลงของโยโรสุ บาคุ ที่ใช้ เซทซ์ไดรเวอร์ ควบคู่กับ แคปเซ็ม ในการแปลงร่าง ลักษณะชุดเกราะนาโนสีดำยืนพื้น มีขุมพลังมาจากแคปเซ็มชนิดต่าง ๆ ที่ใช้ในการเปลี่ยนร่าง และเปลี่ยนพลัง หรือเรียกอุปกรณ์สวมใส่ได้หลากหลายชนิด
:ทั้งนี้ ในการเปลี่ยนพลังแบบต่าง ๆ ของเซทซ์ พลังงานในรูปแบบของเหลวเหนือมิติ ที่ไหลเวียนอยู่ในชุด จะไปรวมตัวกันที่ส่วนของร่างกายที่แคปเซ็มนั้น ๆ เน้นพลัง ส่วนใดของชุดที่ไม่ได้เน้นพลังจะกลายเป็นสีเทาเงิน
:ในตอนที่ 3 บาคุได้แสดงให้เห็นว่า นอกจากแปลงร่างในความฝันแล้ว เขายังสามารถแปลงร่างในโลกแห่งความเป็นจริงได้เช่นกัน

;ร่างต่อสู้
:;ฟิสิแคมอิมแพค (フィジカムインパクト)
:ร่างที่ใช้ อิมแพคแคปเซ็ม ในการแปลงร่าง ชุดเกราะสีดำสลับเขียวขลิบแดง เป็นร่างพื้นฐานของเซทซ์ เพิ่มศักยภาพทางร่างกายให้กับผู้ใช้ได้เป็นอย่างดี เน้นโจมตีทางกายภาพเป็นหลัก มีความสมดุลทั้งพลังกายและความเร็ว รวมถึงมีกำลังแขนและขาที่ยอดเยี่ยม แคปเซ็มที่เข้ากันได้ดีคือ ทรานส์ฟอร์ม กับ วิง
::;ฟิสิแคมทรานส์ฟอร์ม (フィジカムトランスフォーム)
:::ชุดเกราะของเซทส์จะมีชิ้นส่วนเสริมสีแดงส้มเพิ่มมา คือ ทรานส์เร็มอาร์ม (トランスレムアーム) ที่แขน และ ทรานส์เร็มเลก (トランスレムアーム) ที่บริเวณขา ซึ่งจะสามารถเปลี่ยนรูปร่างได้อย่างอิสระ ทำให้โจมตีได้หลายมุม หรือเพิ่มระยะการโจมตี ด้วยการยืดแขนและขา 
::;ฟิสิแคมวิง (フィジカムウイング)
:::ด้านหลังชุดเกราะจะมีปีก เร็มวิง (レムウイング) เพิ่มมา ทำให้เซทซ์สามารถใช้บินและต่อสู้กลางอากาศได้ โดยจะต่อสู้ด้วยการพุ่งโฉบใส่ศัตรู หรือใช้ปลายปีกที่คมกริบโจมตีเหมือนใบมีด
:;เทคโนลอมสตรีม (テクノロムストリーム)
:ร่างที่ใช้ สตรีมแคปเซ็ม ในการแปลงร่าง ชุดเกราะสีดำสลับฟ้า เซทซ์ร่างนี้จะสามารถควบคุมกระแสน้ำและอากาศได้ตามต้องการ มีแคปเซ็มเสริมที่เข้ากันได้ดีคือ แมชชีนเนอรี่ กับ โปรเจ็คชัน เน้นสู้แบบระยะไกล หรือใช้กระแสอากาศสร้างสนามพลังขึ้นมา เพื่อสะกัดการเคลื่อนไหวของศัตรู
::;เทคโนลอมแมชชีนเนอรี่ (テクノロムマシーナリー) 
ร่างที่ใช้ แมชชีนเนอรี่แคปเซ็ม ในการแปลงร่าง มีแขนกลสีฟ้าสวมใส่ที่แขนซ้ายเรียกว่า มาชีน่าเรมอาร์ม (マシーナレムアーム) ช่วยให้สามารถโจมตีศัตรูด้วยการต่อย หรือใช้แขนกลอันทรงพลัง บีบอัดโลหะหนาได้อย่างง่ายดาย นอกจากนี้แขนกลยังสามารถยิงมือกลติดสลิง สำหรับการยึดเกาะและปีนป่ายได้ด้วย
::;เทคโนลอมโปรเจคชัน (テクノロムプロジェクション)
:::ร่างที่ใช้ โปรเจคชันแคปเซ็ม ในการเปลี่ยนพลัง มีผ้าคลุม เร็มโปรเจคชัน (レムプロジェクション) อยู่ที่ไหล่ซ้ายซึ่งมีคุณสมบัติในการพรางตัว, สะท้อนแสง, ฉายภาพเสมือน ในร่างนี้เซทซ์จะสามารถสร้างภาพร่างเสมือนจริงของตนเองออกมาได้ เรียกว่า เมตาแมททีเรียม เหมือนกับวิชาแยกร่าง โดยแต่ละร่างจะมีการเคลื่อนไหวอิสระ สามารถหลอกล่อโจมตีศัตรูได้ดี จุดแตกต่างของร่างแยกกับร่างต้นคือ ร่างแยกจะไม่มีเซทซ์ไดรเวอร์คาดที่หน้าอก
:;เอสพริมรีคัฟเวอรี่ (エスプリムリカバリー)
:ร่างที่ใช้ รีคัฟเวอร์รี่แคปเซ็ม ในการแปลงร่าง ชุดเกราะสีดำสลับเขียวอ่อน เซทซ์ในร่างนี้จะมีพละกำลัง และพล้งการฟื้นตัว เพิ่มสูงขึ้น สามารถคืนสภาพวัตถุ หรือรักษาอาการบาดเจ็บได้ ทว่าจุดอ่อนคือ เขาไม่สามารถใช้พลังรักษาตัวเองได้ แคปเซ็มที่เข้ากันได้ดีคือ แบริเออร์
::;เอสพริมแบริเออร์ (エスプリムバリア)
:::ร่างที่ใช้ แบริเออร์แคปเซ็ม ในการเปลี่ยนพลัง มีอาวุธหลักคือโล่ เรมดีเฟซ (レムディフェイス) ที่แขนทั้งสองข้าง ซึ่งสามารถป้องกันการโจมตีได้อย่างยอดเยี่ยม เมื่อประกบโล่ทั้งสองข้างเข้าด้วยกัน เซทซ์จะสามารถสร้างสนามพลังอันแข็งแกร่งล้อมรอบตัว หรือเป้าหมายที่ต้องการคุ้มกันได้
:;พาราไดม์วันเดอร์ (パラダイムワンダー)
:ร่างที่ใช้ วันเดอร์แคปเซ็ม ในการแปลงร่าง ชุดเกราะสีดำสลับม่วง เซทซ์ในร่างนี้จะสามารถใช้พลังเหนือธรรมชาติจากต่างมิติได้ นอกจากนี้ เซทซ์ยังสามารถย่อ-ขยายขนาดร่างได้ตามต้องการด้วย แคปเซ็มที่เข้ากันได้ดีคือ กราวิตี้
::;พาราไดม์กราวิตี้ (パラダイムグラビティ)
:::ร่างที่ใช้ กราวิตี้แคปเซ็ม ในการเปลี่ยนพลัง ที่แขนสองข้างจะสวมใส่ กราวิกอนท์เร็ม (グラビティゲイム) ถุงมือพิเศษที่ใช้ควบคุมแรงโน้มถ่วงได้อย่างอิสระ รวมถึงสร้างสนามพลังต้านแรงโน้มถ่วงส่งตัวเองลอยขึ้นไปในอากาศได้ และทีเด็ดคือการสร้างแรงโน้มถ่วงมหาศาลจนเกิดเป็นหลุมดำขนาดเล็ก เพื่อดูดกลืนศัตรูเข้าไป
:;อินาสึมะพลาสม่า (イナズマプラズマ)
:ร่างเพิ่มพลังของเซทซ์ที่ใช้ พลาสม่าแคปเซ็ม ในการแปลงร่าง ชุดเป็นสีดำสลับทอง ตามชุดมีลวดลายสายฟ้า ซึ่งบาคุได้มันมาหลังจากเอาชนะฝันร้ายที่เคยถูกฟ้าผ่าได้ เซทซ์ในร่างนี้จะมีความเร็วการเคลื่อนไหวเทียบเท่าแสง ทำให้ดูเหมือนกับว่าหายตัวได้ มีคันศร อินาสึมะบลาสเตอร์ เป็นอาวุธประจำร่าง จุดอ่อนคือบาคุไม่สามารถใช้งานร่างนี้ได้นาน เนื่องด้วยขีดจำกัดของร่างกาย ทำให้ต้องเปลี่ยนร่างหรือบังคับถอนการแปลงร่างทุกครั้ง
::;พลาสม่าบูสเตอร์ (プラズマブースター)
:ร่างอินาสึมะพลาสม่าที่เพิ่มพลังและความเสถียรมากขึ้น เกราะแขนและขาจะมีชิ้นส่วน บูสต์พลาสเร็ม เพิ่มมา ทำให้เซทซ์สามารถดึงศักยภาพของร่างอินาสึมะออกมาใช้ได้เต็มที่ โดยไม่มีปัญหา

:;คาตาสตอร์ม (カタストロム)
:ร่างพัฒนาของเซทซ์ ที่ใช้ ดูอัลแมร์แคปเซ็ม ในการแปลงร่าง เซทซ์ในร่างนี้จะมีลักษณะร่างกายกำยำล่ำสันและใหญ่โตกว่าร่างอื่น ๆ ชุดเกราะเป็นสีเทาสลับดำ ร่างกายท่อนบนมีลวดลายสีส้มแทรกตามรอยกล้ามเนื้อ บาคุได้พลังนี้มาจากการช่วงชิงพลังฝันร้ายของ คาตาสโตรฟ กอร์ ไนท์แมร์ มีพละกำลังสูง แต่มีข้อจำกัดคือ หากจิตใจของบาคุเกิดความลังเลแม้แต่ชั่วขณะ พลังของดูอัลแมร์แคปเซ็มจะเสียสมดุล และหลุดจากการแปลงร่างในที่สุด

;ข้อมูลจำเพาะ
:

;เซทซ์เกียร์
:;เซทซ์ไดรเวอร์ (ゼッツドライバー)
::เข็มขัดแปลงร่างของเซทซ์ ลักษณะการสวมใส่อาจเหมือนเข็มขัดที่คาดเอว แต่กลับใช้คาดอกแบบสะพายแล่ง ในการใช้งานจะต้องติดตั้ง แคปเซ็ม บริเวณช่องตรงกลาง กดปุ่มด้านข้าง และรูดที่ด้าน หน้าเข็มขัด ระบบของชุดจะทำงานทันที และเมื่อต้องการใช้ท่าไม้ตาย ผู้ใช้จะต้องกดปุ่มด้านข้างก่อน แล้วหมุนที่แคปเซ็มอีกครั้ง โดยกดหนึ่งครั้ง เป็นการใช้ท่าไม้ตายปกติ เมื่อกดสามครั้งขึ้นไปจะเป็นการใช้ท่าไม้ตายที่มีพลังรุนแรงยิ่งขึ้น
::ในตอนที่ 1 บาคุได้รับเซทซ์ไดรเวอร์ในความฝัน แต่มันก็ปรากฏบนตัวเขาในโลกแห่งความจริงเช่นกัน
:;เบรกแคมเซทซ์เซอร์ (ブレイカムゼッツァー)
::อาวุธประจำตัวของเซทซ์ สามารถเปลี่ยนรูปแบบการใช้งานได้ทั้งหมด 4 โหมดด้วยกัน คือ ดาบ, ปืน , ขวาน , เคียว นอกจากนี้บริเวณใกล้ด้ามจับยังมีช่อง แคปเซ็มซ็อกเกต สำหรับติดตั้งแคปเซ็มเพื่อใช้ท่าไม้ตายอีกด้วย ปกติเบรกแคมเซทเซอร์จะถูกเก็บไว้ที่ โค้ดซีรอยเดอร์
:;อินาสึมะบลาสเตอร์ (イナズマブラスター)
::อาวุธรูปทรงคันศรสีเงินขลิบทอง เป็นอาวุธประจำร่างอินาสึมะพลาสม่าของเซทซ์ เมื่อดึงคันจับสีทองด้านหลัง จะสามารถยิงลูกศรพลังงานได้ นอกจากนี้ยังสามารถติดตั้งแคปเซ็มเพื่อใช้ท่าไม้ตายพิเศษได้เช่นกัน
:;ทริปเปิลเซทซ์เซอร์ (トリプルゼッツァー)
::อาวุธรูปทรงปืนไรเฟิ่ลขนาดใหญ่ เป็นอาวุธประจำร่างคาตาสตอร์มของเซทซ์ มีช่องติดตั้งแคปเซ็มสำหรับใช้ท่าไม้ตายถึงสามช่อง และเมื่อดึงคันจับสีทองเข้าหาตัวจะเป็นการใช้ความสามารถของแคปเซ็มทุกลูกที่ติดตั้งอยู่
:;เซทซ์เกียร์ (ゼッツギア)
:: ชุดอุปกรณ์สำหรับปฏิบัติภารกิจของเซทซ์ ที่บาคุได้รับมาหลังจากเข้าร่วมเป็นเอเจนต์ของโค้ด
::;เซทซ์โฟน (ゼッツフォン)
:::โทรศัพท์มือถือประจำตัวของเซทซ์ สามารถใช้อ่านข้อมูลของแคปเซ็มต่าง ๆ ได้ หากใช้ร่วมกับ โปรเจ็คชั่นแคปเซ็ม จะสามารถฉายภาพโฮโลแกรมผ่านกล้องในการสื่อสารวีดิโอคอลได้เช่นกัน
::;เซทซ์เซ็นเซอร์ (ゼッツセンサー)
:::อุปกรณ์เซนเซอร์ตรวจจับของเซทซ์ เมื่อตรวจพบไนท์แมร์ จะส่งสัญญาณและพิกัดแจ้งไปยังเอเจนต์ทันที เมื่อติดตั้งแค็ปเซม เซ็นเซอร์จะสามารถแปรสภาพเป็นหุ่นยนต์แมงมุมขนาดเล็ก ออกทำการสอดแนมศัตรูด้วยตัวเองได้ด้วย
::;เซทซ์ไลเซนส์ (ゼッツライセンス)
:::อุปกรณ์ไอดีระบุตัวตนของเซทซ์ ที่เป็นแว่นสแกนในตัว ในการเข้าถึงอาคารที่มีการป้องกันแน่นหนา เซทซ์จะต้องสำแดงข้อมูลยืนยันตัวตนผ่านทางเซทซ์ไลเซนส์อันนี้ หรือในกรณีต้องการเจาะระบบป้องกันก็ทำได้เช่นกัน ฟังก์ชันต่อมาคือ ไวเซอร์ หรือแว่นตาผู้ใช้สามารถมองหาโค้ดลับ หรือร่องรอยที่มองไม่เห็นด้วยตาเปล่าผ่านแว่นไวเซอร์ได้
::;เซทซ์คาเมร่า (ゼッツカメラ)
:::กล้องถ่ายรูปประสิทธิภาพสูงของเซทซ์ ใช้งานโดยติดตั้งแคปเซ็มที่ด้านขวา นอกจากถ่ายภาพในโลกปกติแล้ว สามารถบันทึกภาพผ่านความฝันได้ด้วย

;ท่าไม้ตาย
:;อิมแพคแบนิช (インパクトバニッシュ)
:;อิมแพคโอเวอร์แบนิช (インパクトオーバーバニッシュ)
:;ทรานส์ฟอร์มแบนิช (トランスフォームバニッシュ)
:;ทรานส์ฟอร์มโอเวอร์แบนิช (トランスフォームオーバーバニッシュ)
:;วิงแบนิช (ウイングバニッシュ)
:;วิงโอเวอร์แบนิช (ウイングオーバーバニッシュ)
:;เบรคแคมสแลช (ブレイカムスラッシュ)

;พาหนะ
:;โค้ดซีรอยเดอร์ (コードゼロイダー)

### น็อกซ์ไนท์
ร่างแปลงของน็อกซ์ ที่ใช้เข็มขัด ไนท์อินโวกเกอร์ ร่วมกับ อีเรสแคปเซ็ม ในการแปลงร่าง มีพลังในลบล้างเปลี่ยนแปลงสิ่งต่าง ๆ ในความฝันและความเป็นจริง มีชุดเกราะสีเงินขลิบส้ม อาวุธหลักคือ เบรคแฮมบัสเตอร์ รหัสแปลงร่างคือ "กิโซ( 擬装 / พรางกาย)"

;ข้อมูลจำเพาะ
:

;อุปกรณ์และอาวุธ
:;ไนท์อินโวคเกอร์ (ナイトインヴォーカー)
:เข็มขัดไดรเวอร์ที่สร้างโดยองค์กร CODE ก่อนหน้า เซทซ์ไดรเวอร์ ลักษณะโดยรวมคล้ายกับเซทซ์ไดรเวอร์ ต่างกันเพียงมีหน้ากากสีขาวขลิบทอง เปรียบเสมือนเข็มขัดรุ่นต้นแบบ โดยพื้นฐานเดิมแล้วมีพลังต่อสู้น้อยกว่าเซทซ์ แต่ด้วยความที่โอดากะมีประสบการณ์และฝีมือเหนือกว่า น็อกซ์จึงเอาชนะเซทซ์ได้ในช่วงแรก ๆ

### มาสค์ไรเดอร์น็อกซ์
ร่างแปลงของ น็อกซ์ หรือ โอดากะ เค็นเซย์ หลังได้รับเข็มขัด น็อกซ์ไดรเวอร์ และ ชาโดว์แคปเซ็ม มาจากสุภาพสตรีลึกลับ เป็นชุดเกราะมาสค์ไรเดอร์ที่พัฒนาต่อมาจาก น็อกซ์ไนท์ ชุดซีกขวาเป็นสีขาวสลับดำ และซีกซ้ายเป็นสีน้ำเงินขลิบส้ม และสามารถใช้พลังได้ 2 รูปแบบพร้อมกัน ซึ่งพื้นฐานพลังของน็อกซ์มาจาก ชาโดว์ไนท์แมร์ ที่เคยเล่นงานเขาในอดีต โดยน็อกซ์นำความกลัวเหล่านั้นมาแปรเปลี่ยนเป็นพลัง ด้วยความตั้งใจที่จะสร้างโลกที่ไร้ซึ่งองค์กร CODE
:ในการแปลงร่าง น็อกซ์จะเปลี่ยนรหัสแปลงร่างจาก กิโซ(擬装) เป็น แปลงร่าง(变身) เหมือนกับเซทซ์ของบาคุ
:อาวุธประจำตัวยังคงใช้ เบรคแคมบัสเตอร์ เช่นเดิม
;มาสค์ไรเดอร์น็อกซ์ กันชาโดว์
:น็อกซ์ที่ใช้ **กันแคปเซ็ม**ในการเปลี่ยนพลัง โดยดึงพลังของ กันไนท์แมร์ มาเปลี่ยนเป็นอาวุธสวมใส่ เกราะแขนขวาของน็อกซ์จะแปรสภาพเป็น ปืนไรเฟิ่ล ใช้สำหรับโจมตีระยะไกล

;ข้อมูลจำเพาะ
:

;อุปกรณ์และอาวุธ
:;น็อกซ์ไดรเวอร์ (ノクスドライバー)
:เข็มขัดแปลงร่างรูปแบบใหม่ที่ เดอะเลดี้ เป็นผู้พัฒนาขึ้น ใช้งานร่วมกับแคปเซ็มชนิดใหม่ ระบบแปลงร่างจะต่างจากไดรเวอร์ของ CODE ผู้ใช้จะสามารถใช้พลังต่อสู้ได้ถึง 2 รูปแบบพร้อมกัน มีลักษณะการใช้งานที่ต่างกับเข็มขัดไดรเวอร์ของ CODE โดยน็อกซ์จะทำการติดตั้งแคปเซ็มลงในช่องด้านหน้า ก่อนจะกด สปินเนอร์ทริกเกม เพื่อหมุนหัวเข็มขัด 360 องศา เป็นการเปิดระบบแปลงร่าง เมื่อต้องการใช้ท่าโจมตีพิเศษ หรือท่าไม้ตาย ให้กดปุ่มปลดล็อกและหมุนหัวเข็มขัดอีกครั้ง นอกจากนี้แคปเซ็มรุ่นเดิมก็ยังสามารถใช้ร่วมกับน็อกซ์ไดรเวอร์ได้ด้วยเช่นกัน
:;ชาโดว์ อาร์ม กันโลชัน (シャドウアームガンロウジョン)
:อาวุธปืนไรเฟิ่ลที่ติดตั้งอยู่ที่แขนขวา ได้รับเมื่อน็อกซ์เปลี่ยนเข้าสู่ร่าง กันชาโดว์ สามารถยิงกระสุนพลังงานที่มีอานุภาพรุนแรง ในระดับที่สามารถทำลายสนามพลังของ แบริเออร์แคปเซ็ม ด้วยการโจมตีเพียงไม่กี่นัด

### ลอร์ดไฟฟ์
ร่างแปลงของเอเจนต์นัมเบอร์ไฟฟ์ ที่ใช้เข็มขัด ลอร์ดอินโว๊กเกอร์ ร่วมกับ ช็อคแค็ปเซม ในการแปลงร่าง ชุดเกราะสีเงินขลิบลายแดงเข้มสลับดำ ถนัดการต่อสู้ระยะประชิดในสไตล์ที่ดิบเถื่อนและรุนแรง มักบุกโจมตีคู่ต่อสู้ตรง ๆ ไม่มีกลยุทธ์ สามารถยิงคลื่นพลังช็อคทำให้ศัตรูเกิดอาการชาและเป็นอัมพาตชั่วขณะได้ อาวุธประจำตัวคือ เบรคแฮมเบรคเกอร์ นัคเคิ่ลโหมด

;ข้อมูลจำเพาะ
:

;ท่าไม้ตาย
:;ช็อคเอ็กซ์คิวชั่น (ショックエクスキューション)
:ลอร์ดไฟฟ์จะกดที่ปุ่ม อินโว๊กอีเจ็คเตอร์ ทั้งหมดสามครั้ง และหมุนแค็ปเซม จะเป็นท่ากระทืบเท้าลงพื้นเพื่อปล่อยพลังงานช็อก ศัตรูที่โดนท่านี้จะเป็นอัมพาตชั่วคราว ก่อนจะปิดเกมด้วยท่าไม้ตาย
:;เวอร์ดิคช็อคเอ็กซ์คิวชั่น (バーディクトショックエクスキューション)
:;เบรคแฮมสแมช (ブレイカムスマッシュ)
:ท่าไม้ตายจากเบรคแฮมเบรกเกอร์ โดยลอร์ดไฟฟ์จะติดตั้งแค็ปเซมเข้ากับเบรคแฮมเบรกเกอร์ และยิงคลื่นช็อคอัดกระแทกใส่ศัตรูทันที

### ลอร์ดซิกซ์
ร่างแปลงของ มิยาโมโตะ คุเรฮะ ในฐานะ เอเจนต์นัมเบอร์ซิกซ์ ซึ่งใช้เข็มขัด ลอร์ดอินโว๊กเกอร์ ร่วมกับ แพนิคแค็ปเซม ในการแปลงร่าง ชุดเกราะสีเงินขลิบดำสลับสีฟ้าน้ำทะเล ถนัดการต่อสู้ระยะไกลด้วยอาวุธยิง ที่รองรับกับทักษะการเล็งยิงของคุเรฮะ อาวุธประจำตัวคือ เบรคแฮมเบรคเกอร์ ชู๊ตโหมด

;ข้อมูลจำเพาะ
:

;ท่าไม้ตาย
:;แพนิคเอ็กซ์คิวชั่น (パニックエクスキューション)
:;เวอร์ดิคแพนิคเอ็กซ์คิวชั่น (バーディクトパニックエクスキューション)
:;เบรคแฮมเบลซ (ブレイカムブレイズ)
:ท่าไม้ตายจากเบรคแฮมเบรกเกอร์ ชู๊ตโหมด โดยลอร์ดซิกซ์จะติดตั้งแค็ปเซมเข้ากับ เบรคแฮมเบรกเกอร์ พลังงานทั้งหมดจะถูกรวมไว้ที่อาวุธก่อนจะยิงกระสุนพลังงานไประเบิดศัตรู

### ลอร์ดทรี
ร่างแปลงของเอเจนต์นัมเบอร์ทรี ที่ใช้เข็มขัด ลอร์ดอินโว๊กเกอร์ ร่วมกับ เอ็กซ์ตร้าแค็ปเซม ลอร์ดทรีมีพลังต่อสู้สูงที่สุดในกลุ่มลอร์ดทั้ง 3 คน ในการแปลงร่าง ชุดเกราะสีเงินขลิบลายม่วงสลับเหลืองอ่อน มีลักษณะเด่นที่แตกต่างกับลอร์ดคนอื่น ๆ คือ เกราะไหล่ซ้ายที่มีผ้าคลุมติดอยู่เรียกว่า สเปรดเคป(Spread Cape) ที่จะปล่อยสนามพลังงาน เพื่อช่วยในการกระจายพลังของแคปเซ็มในพื้นที่ที่กำหนด ถนัดการต่อสู้ด้วยดาบ โดยเน้นการโจมตีที่รุนแรง และการเคลื่อนไหวอันรวดเร็ว อาวุธประจำตัวคือ เบรคแคมเบรคเกอร์ เบลดโหมด

;ข้อมูลจำเพาะ
:

;ท่าไม้ตาย
:;เอ็กซ์ตร้าเอ็กซ์คิวชั่น (エクストラエクスキューション)
:;เวอร์ดิคเอ็กซ์ตร้าเอ็กซ์คิวชั่น (バーディクトエクストラエクスキューション)
:;เบรคแคมดีไวด์ (ブレイカムディバイド)
:ท่าไม้ตายจากเบรคแคมเบรกเกอร์ ลอร์ดทรีจะทำการติดตั้งแคปเซ็มเพื่อชาร์จพลังงานไปที่เบรคแคมเบรกเกอร์ ในรูปแบบอนุภาคสีเขียวอ่อนจนเกิดเป็นพลังล่องหน และฟาดฟันคลื่นพลังงานล่องหนที่ว่านั้นใส่ศัตรู จนเกิดคลื่นพลังงานอัดกระแทกเป็นแสงสีเขียวอ่อน

### มาสค์ไรเดอร์ดอว์น
ร่างแปลงของซีคที่ใช้ เบรคแคมดอว์น ร่วมกับ พันนิชแค็ปเซม ลอร์ดทรีมีพลังต่อสู้สูงที่สุดในกลุ่มลอร์ดทั้ง 3 คน ในการแปลงร่าง ชุดเกราะสีดำและเทา ช่วงแขนและรองเท้ามีสีแดงและม่วง มีรูปแบบการต่อสู้ที่ดิบเถื่อน บ้าคลั่ง มีอาวุธประจำตัวคือ เบรคแคมดอว์น

;ข้อมูลจำเพาะ
:

;ท่าไม้ตาย
:;

## ไนท์แมร์
**ไนท์แมร์** (ナイトメア) คือ เหล่าปิศาจที่มีลักษณะเด่นมาจากสิ่งของต่าง ๆ ในโลกมนุษย์ ปรากฏเป็นตัวตนแห่งความชั่วร้ายในความฝันของผู้คน คอยสร้างความกลัวตามคำสั่งของน็อกซ์

ในการบุกรุกความฝันของเหยื่อ ไนท์แมร์จะเปิดประตูความฝัน โดยหลังประตูความฝันแต่ละบานจะมีเหตุการณ์ที่บุคคลนั้น ๆ เคยพบ และถ้าหากเปิดครบ 3 บาน ไนท์แมร์ตนนั้นจะสามารถยึดครองร่างเหยื่อได้อย่างสมบูรณ์ ทำให้สามารถปรากฏตัวออกมาสู่โลกแห่งความเป็นจริงได้สำเร็จ และก่อกวนโลกความจริงตามความปรารถนา หรือแรงผลักดันในจิตใจของเหยื่อ
:เมื่อไนท์แมร์ถูกกำจัด ร่างกายของมันจะสลายเป็นพลังงานรูปแบบผีเสื้อสีม่วง อันเป็นสัญญาณว่าตัวตนของคนผู้นั้นถูกปลุกให้ตื่นจากฝันร้ายแล้ว โดยผีเสื้อสีม่วงนั้น หากหลุดออกมาสู่โลกความเป็นจริง จะแพร่เชื้อไนท์แมร์ไปสู่บริเวณรอบข้าง ซึ่งการเติบโตของไนท์แมร์แต่ละตนจะขึ้นอยู่กับความนึกคิดของบุคคลเจ้าของความฝันนั้น ๆ
:อนึ่ง ไนท์แมร์ก็เป็นขุมพลังของมาสค์ไรเดอร์เช่นกัน โดยเมื่อปราบไนท์แมร์สำเร็จ พลังของมันจะถูกผนึกไว้ในแคปเซ็มเพื่อนำมาใช้ในการต่อสู้ภายหลังได้

:;กันไนท์แมร์(ガンナイトメア)
:ไนท์แมร์ที่เกิดจากฝันร้ายของโยโรสุ บาคุ มีพลังหลักเป็นการใช้อาวุธปืน ปรากฏตัวครั้งแรกในตอนที่ 1 ถูกกำจัดลงโดยมาสค์ไรเดอร์เซทซ์ ฟิซิแคมอิมแพค
:;บอมบ์ไนท์แมร์(ボムナイトメア)
:ไนท์แมร์ที่เกิดจากฝันร้ายของฟูจิมิ เท็ตสึยะ มีพลังหลักเกี่ยวกับระเบิด ปรากฏตัวครั้งแรกในตอนที่ 2 และเป็นไนท์แมร์ตัวแรกที่สามารถครอบครองร่างของผู้ฝันได้ ถูกกำจัดลงโดยมาสค์ไรเดอร์เซทซ์ ฟิซิแคมทรานส์ฟอร์ม
:;โครวไนท์แมร์(クロウナイトメア)
:ไนท์แมร์ที่เกิดจากฝันร้ายของอาซามิยะ มิยูกิ มีพลังหลักคือการบินและควบคุมสายลม ปรากฏตัวครั้งแรกในตอนที่ 4 ถูกกำจัดลงโดยมาสค์ไรเดอร์เซทซ์ เทคโนลอมสตรีม
:;พริซันไนท์แมร์(プリズンナイトメア)
:ไนท์แมร์ที่เกิดจากฝันร้ายของบิโจงิ มาสึมิ มีร่างกายขนาดใหญ่โดยที่ภายในร่างกายเป็นคุกมรณะ สามารถสร้างทหารจักรกล **โซเอวิล** ขึ้นมาได้ ปรากฏตัวครั้งแรกในตอนที่ 6 ถูกกำจัดลงโดยมาสค์ไรเดอร์เซทซ์ เทคโนลอมโพรเจคชัน
:;พอยซันไนท์แมร์(ポイズンナイトメア)
:ไนท์แมร์ที่เกิดจากฝันร้ายของเชฟซังโน มีพลังหลักคือการใช้สารพิษที่มีความรุนแรงจนสามารถทำลายชีวิตได้ ปรากฏตัวครั้งแรกในตอนที่ 8 ถูกกำจัดลงโดยมาสค์ไรเดอร์เซทซ์ เอสพริมรีคัฟเวอรี่
:;โมลด์ไนท์แมร์(モウルドナイトメア)
:ไนท์แมร์ที่เกิดจากฝันร้ายของอัตสึมิ ทาโร่ มีพลังหลักคือการย่อส่วนลงไปถึงระดับไมครอน ปรากฏตัวครั้งแรกในตอนที่ 10 ถูกกำจัดลงโดยมาสค์ไรเดอร์เซทซ์ พาราไดม์วันเดอร์
:;เมทีเออร์ไนท์แมร์(メテオナイトメア)
:ไนท์แมร์ที่เกิดจากฝันร้ายของอิชิอิ เซย์ยะ มีร่างกายเป็นอุกกาบาตขนาดใหญ่ มีพลังในการสร้างฝนอุกกาบาต ปรากฏตัวครั้งแรกในตอนที่ 13 ถูกกำจัดลงโดยมาสค์ไรเดอร์เซทซ์ พาราไดม์กราวิตี้
:;ชาโดว์ไนท์แมร์(ポイズンナイトメア)
:ไนท์แมร์ที่เกิดจากฝันร้ายของน็อกซ์ มีพลังหลักคือความมืด ปรากฏตัวครั้งแรกในตอนที่ 15 ถูกกำจัดลงโดยมาสค์ไรเดอร์เซทซ์ พลาสม่าบูสเตอร์ ภายหลังชาโดว์ไนท์แมร์ถูกผนึกในแค็ปเซมชนิดใหม่ และนำไปใช้ในการแปลงร่างของ มาสค์ไรเดอร์น็อกซ์
:;วูลฟ์ไนท์แมร์(ポイズンナイトメア)
:ไนท์แมร์ที่เกิดจากฝันร้ายของคิตะซาโตะ ฮารุ มีความสามารถเหมือนหมาป่า และมียานพาหนะคือมอเตอร์ไซค์ **เรดแฟลกเกอร์** ปรากฏตัวครั้งแรกในตอนที่ 16 ถูกกำจัดลงโดยมาสค์ไรเดอร์น็อกซ์
:;เดธเกมไนท์แมร์(デスゲームナイトメア)
:ไนท์แมร์ที่เกิดจากฝันร้ายของมิยาโมโตะ คุเรฮะ มีพลังในการเปลี่ยนสถานที่ให้กลายเป็นเขตแดนของเกมมรณะ ปรากฏตัวครั้งแรกในตอนที่ 18 ถูกกำจัดลงโดยมาสค์ไรเดอร์เซทซ์ อินาซึมะพลาสม่า
:;เบบี้ไนท์แมร์(ベビーナイトメア)
:ไนท์แมร์ที่เกิดจากฝันร้ายของเด็กจำนวนมาก มีพลังกายอ่อนแอ แต่เพราะเกิดจากผู้ฝันหลายคนทำให้มีจำนวนที่มาก ถูกกำจัดลงโดยมาสค์ไรเดอร์เซทซ์ ฟิซิแคมอิมแพค และ อินาซึมะพลาสม่า
:;ดิแซสเตอร์ไนท์แมร์(ディザスターナイトメア)
:ไนท์แมร์ที่เกิดจากฝันร้ายที่เป็นจริงของเด็กจำนวนมากที่ประสบเหตุภัยธรรมชาติ โดยเด็กทุกคนต่างเคยเห็นในฝันและวาดออกมาเป็นภาพ และเด็กทุกคนต่างเรียกไนท์แมร์ตนนี้ว่า **จอมมาร** ปรากฏตัวครั้งแรกในตอนที่ 21 ถูกกำจัดลงโดยมาสค์ไรเดอร์เซทซ์ คาตาสตอร์ม
:;คาตาสโตรฟ กอร์ ไนท์แมร์(カタストロフゴアナイトメア)
:ไนท์แมร์ที่เกิดจากฝันร้ายของโยโรสุ บาคุ ตั้งแต่วัยเด็ก พลังของมันคือภัยพิบัติและความโกลาหล คาตาสโตรฟ กอร์ เป็นไนท์แมร์ที่กำเนิดจากความฝันของบาคุ ที่ทรงพลังที่สุด จึงเปรียบเสมือนแหล่งกำเนิดขุมพลังทั้งหมดของเซทซ์ ปรากฏตัวครั้งแรกในตอนที่ 22 ภายหลังถูกบาคุที่เอาชนะความกลัวได้ เปลี่ยนพลังของมันให้กลายเป็น ดูอัลแมร์แคปเซ็ม

## ข้อมูลอื่นๆ
;แคปเซ็ม (カプセム)
:อุปกรณ์แคปซูลทรงกลมขนาดเท่าฝ่ามือ บรรจุพลังงานรูปแบบต่าง ๆ สำหรับใช้ต่อสู้ของเซทซ์ ใช้ควบคู่กับ เซทซ์ไดรเวอร์ และ เบรกแคมเซทเซอร์ โดยมีสัญลักษณ์คล้ายไอคอนหรืออิโมจิอยู่บนแคปเซ็ม หากหมุนแคปเซ็ม ไอคอนจะขยับไปมา ทำให้สามารถใช้พลังได้ นอกจากนี้หากนำแคปเซ็ม 2 ลูกที่ซ้ำกันหมุนพร้อมกัน จะโอนถ่ายพลังของแคปเซ็มไปยังอีกลูกนึง ทำให้แคปเซ็มลูกนั้นทรงพลังมากขึ้น ส่วนลูกที่โอนถ่ายจะอยู่ในสภาพวอยด์แคปเซ็มแทน เพราะโอนถ่ายพลังไปยังอีกลูกไปแล้ว
:

;หน่วยงานลับสุดยอด CODE (極秘防衛機関CODE)
:องค์กรลับที่มีกองกำลังเอเจนต์ในสังกัดมากมาย ทำหน้าที่พิทักษ์โลกผ่านความฝันจากการรุกรานของพวก ไนท์แมร์ มีผู้บังคับบัญชาคือ เอเจนท์ซีโร่ เบื้องหลังนั้นมีการวางแผนลักพาตัว "บุตรจากไนท์แมร์" หรือเนมุเพื่อนำมาวิจัยไนท์แมร์โดยไม่สนวิธีการเพื่อหาทางพิชิตไนท์แมร์ และกำจัดเอเจนต์ที่หมดประโยชน์แล้ว รวมถึงคนที่ทรยศต่อองค์กร เพื่อให้ตัวตนขององค์กรยังคงเป็นความลับ 
;เซทซ์รูม (ゼッツルーム)
:ฐานทัพลับที่โค้ดจัดเตรียมไว้ให้สำหรับบาคุ สามารถเชื่อมต่อกับจิตใต้สำนึกของบาคุได้ ซึ่งในโลกความจริง เซทซ์รูมถูกซ่อนอยู่หลังตู้เสื้อผ้าของบาคุ ประตูเชื่อมจะถูกเปิดเมื่อไม้แขวนเสื้อที่เป็นกุญแจถูกขยับ ปัจจุบัน หลังบาคุประสบเหตุการณ์ฝันบอกเหตุ บาคุเกิดหวาดระแวงในตัวเอเจนท์ซีโร่ จึงขับไล่เขาในร่างหุ่นโค๊ดซีรอยเดอร์ออกไป แล้วปิดผนึกประตูวาร์ป เซทซ์รูมจึงกลายเป็นฐานส่วนตัวของบาคุในที่สุด

## รายชื่อนักแสดง
### นักแสดงหลัก
* **อิมาอิ ริวทาโร่** (今井竜太郎) รับบทเป็น โยโรสุ บาคุ / มาสค์ไรเดอร์เซทซ์ 
* **โฮริงุจิ มาโฮะ** (堀口真帆) รับบทเป็น เนมุ 
* **มิชิมะ เคนตะ** (三嶋健太) รับบทเป็น ฟุจิมิ เท็ตสึยะ 
* **โอนุกิ รินะ** (小貫莉奈) รับบทเป็น นางุโมะ นาสึกะ 
* **ยางิ มิคิ** (八木美樹) รับบทเป็น โยโรสุ มินามิ 
* **[[ยูกิ ฟูรูกาวะ|ฟุรุคาวะ ยูกิ]]** (古川雄輝) รับบทเป็น น็อกซ์ 
* **มิมุระ ริเอะ** (美村 里江) รับบทเป็น เดอะ เลดี้ 
* **ทามากิ ยูกิ** (玉城 裕規) รับบทเป็น ทรี 
* **ฮิราคาวะ ยูสุกิ** (平川 結月) รับบทเป็น มิยาโมโตะ คุเรฮะ / ซิกซ์ 
* **โคยานางิ ชิน** (小柳 心) รับบท ไฟฟ์
* **อามาโนะ โคเซย์** (天野 浩成) รับบทเป็น ซีค

### ผู้ให้เสียง
* **คาบิระ เจ** (川平慈英) ให้เสียงและรับบทเป็น ซีโร่
* **[[โคอิจิ ยามาเดระ|ยามาเดระ โคอิจิ]]** (山寺宏一) ให้เสียงเป็น เซทซ์ไดรเวอร์วอยซ์ซิสเต็ม

### นักแสดงรับเชิญและวนเวียน
* **โยโกยามะ คาซึโตชิ** (横山一敏) รับบทเป็น ผู้วางแผนหลัก (ตอนที่ 1)
* **โอตะ ชิซึคุ** (太田しずく) รับบทเป็น นักเรียนหญิงมัธยมปลาย (ตอนที่ 1)
* **วาตานาเบะ โทวะ** (渡邉斗翔) รับบทเป็น โยโรสุ บาคุ (ตอนเด็ก) (ตอนที่ 1,14)

### สูทแอทเตอร์
* **มาสค์ไรเดอร์เซทซ์** - นิตตะ เคนตะ (新田健太)
* **ซีโร่** - เอโทคุ (永徳)

## ผู้ให้เสียงภาษาไทย
* **ประภัฒน์ สินธพวรกุล (Mr.คิม)** พากย์เป็น โยโรสุ บาคุ / มาสค์ไรเดอร์เซทซ์
* **แพตรี ปรานีตพลกรัง (นิด)** พากย์เป็น นางุโมะ นาสึกะ
* **วิภาดา จตุยศพร (น้าเปียก)** พากย์เป็น โยโรสุ มินามิ, เดอะเลดี้
* **ศันสนีย์ ติณห์กีรดิศ (ศัน)** พากย์เป็น เนมุ
* **[[ภัทรวุฒิ สมุทรนาวี]] (น้าหนึ่ง)** พากย์เป็น ซีโร่
* **ธนกฤต เจนคลองธรรม (น้าอ๋อ)** พากย์เป็น ฟุจิมิ เท็ตสึยะ
* **ภัคภูมิ ลิ้มมานะสถาพร (เบิร์ด)** พากย์เป็น น็อกซ์ / มาสค์ไรเดอร์น็อกซ์
* **วิทยา ผาสุข (วิทย์)** พากย์เป็น ทรี / ลอร์ดทรี
* **พรประภา แสวงศักดิ์ (บุญ)** พากย์เป็น มิยาโมโตะ คุเรฮะ / ลอร์ดซิกซ์
* **ภูเบศ พัฒน์ปรีชา (ต่าง)** พากย์เป็น ไฟฟ์ / ลอร์ดไฟฟ์
* **พัฒน์เตชินท์ ศศิพัฒนธาดา (ปิง)** พากย์เป็น ซีค / มาสค์ไรเดอร์ดอว์น

## เพลงประกอบ
;เพลงเปิดเรื่อง
* "VISIONS" (ตอนที่ 1 - 24)
:ร้องโดย NAQT VANE
:ภาพวิดัโอเพลงเปิดเรื่องเริ่มใช้ตั้งแต่ตอนที่ 4
* "PLAY BACK" (ตอนที่ 25 - ปัจจุบัน)
:ร้องโดย YUTA
:ภาพวิดัโอเพลงเปิดเรื่องเริ่มใช้ตั้งแต่ตอนที่ 26

;เพลงประกอบ
* "MOVE ! TAKE IT ! " (ตอนที่ 2 - 4, 6 - 8, 18, 22)
:ร้องโดย TEEDA (BACK-ON)

## รายชื่อตอน

## ในสื่ออื่นๆ
### ทีวีซีรีส์
;มาสค์ไรเดอร์กาบุ
### ภาพยนตร์
;มาสค์ไรเดอร์กาบุ เดอะมูฟวี่ ศึกบุกบ้านขนมหวาน (仮面ライダーガヴ お菓子の家の侵略者)

## การออกอากาศ
มาสค์ไรเดอร์เซทซ์ ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ

ในประเทศไทยลิขสิทธิ์ในการเผยแพร่เป็นของบริษัท ดรีม เอกซ์เพรส (เดกซ์) ในส่วนการออกอากาศทางโทรทัศน์ ออกอากาศในรายการ Kids Fun คิดฝัน ทางช่อง 7 เอชดี หมายเลข 35 ออกอากาศเมื่อวันที่ 13 กันยายน พ.ศ. 2568 จนถึงวันที่ 20 ธันวาคม ปีเดียวกัน อย่างไรก็ตามตั้งแต่วันที่ 27 ธันวาคมได้ย้ายช่องออกอากาศเป็นช่องจีเอ็มเอ็ม 25 หมายเลข 25 ในรายการ DEX Club Cartoon ทุกวันเสาร์เวลา 6:00 น. และมีช่องทางการรับชมในรูปแบบสตีมมิ่ง ทั้งแอปพลิเคชันสตีมมิ่ง Flixer และช่องยูทูบ DEXClub โดยรูปแบบคำบรรยายภาษาไทย ลงทุกวันจันทร์เวลา 12:00 น. เผยแพร่เมื่อวันที่ 8 กันยายน พ.ศ. 2568 ส่วนพากย์ไทยลงเวลา 9:00 น. ตามวันออกอากาศทางโทรทัศน์

## อ้างอิง
### หมายเหตุ

### ข้อมูลที่มา

## ข้อมูลลิงก์
*  - เว็บไซต์อย่างเป็นทางการของทีวีอาซาฮิ
*  - Kamen Rider Web [Official] โทเอ
* 

ซ